Prefectul Radu Roca a participat în data de 6 martie, la sediul Oficiului de Cadastru și Publicitate Imobiliară (OCPI) Satu Mare la o serie de întâlniri între reprezentanți ai Primăriilor din Apa , Vama și Carei cu reprezentanți din Instituția Prefectului, respectiv din partea O.C.P.I. Satu Mare.
În cadrul întâlnirii au fost analizat mai multe aspect de fond funciar:
-. pentru cazul ridicat de Primăria Apa a avut loc o discuție între reprezentanții Comisiei Locale de Fond Funciar din Comuna Apa, pe de o parte și reprezentanți din Instituția Prefectului, respectiv din partea O.C.P.I. Satu Mare, pe de altă parte.
S-a analizat și s-a recomandat însușirea unei documentații cadastrale în vederea atestării unui imobil-teren în domeniul privat al comunei în vederea întocmirii unui raport de evaluare ce va face obiectul art. 364 alin. (1) din Codul administrativ.
– pentru cazul prezentat de Primăria Vama a avut loc o discuție între reprezentanții Comisiei Locale de Fond Funciar din Comuna Vama, pe de o parte și reprezentanți din Institutia Prefectului, respectiv din partea O.C.P.I. Satu Mare, pe de altă parte.
S-a analizat pe marginea punerii în aplicare a unei hotărâri judecătorești definitive; situație în care membrii comisiei locale de fond funciar au obligația de a identifica din rezerva UAT-lui terenuri disponibile (în vederea respectării ordinii categoriei de teren, și anume al art. 12 alin. 1 lit. a din Legea nr. 165/2013) ce pot face obiectul unei oferte pentru persoanele reclamante din dispozitivul sentinței civile definitive.
– Pentru cazul prezentat de Primăria CAREI a avut loc o discuție între reprezentanții Comisiei Municipale de Fond Funciar Carei, pe de o parte și reprezentanți din Instituția Prefectului, respectiv din partea O.C.P.I. Satu Mare, pe de altă parte.
S-au analizat diverse probleme tehnice atât în ceea ce privește aplicarea art. 27 alin. (23) cât și al art. 36 alin. (2) din Legea nr. 18/1991 a fondului funciar republicată și modificată.